เคยหาร้านขนมจีบไว้ตามไปเก็บนานแล้ววันนี้ไปแถวนั้นพอดีเลยแวะซื้อกลับบ้านมา 

คนก็มาซื้อเรื่อยๆนะครับ จริงๆอยากลองซาลาเปาทุกไส้เลยติดตรงที่ เหลือแค่2ไส้ เลยได้แค่หมูสับกับหมูแดงมาลองดู 

ส่วนตัวแล้วปกติไม่ค่อยอะไรกับซาลาเปามาก ด้วยความที่หาอร่อยๆจริงๆกินยากนอกนั้นก็เหมือนๆกันหมดยิ่งร้านข้างทางนี่เหมือนซื้อหวยที่ส่วนมากจะไม่เคยถูก กลับมาบ้านก็ไม่คิดอะไรเปิดกล่องออกมาแทบจะเต็มมือเลยบิออกมาลูกแรกหมูแดง กลิ่นหมูแดงหอมอ่อนๆออกมาเลยครับเลยลองชิม เห้ยคำแรกบอกเลยอร่อยสมชื่อ ชอบตรงรสสัมผัสเห็ดหอมกับมันหมูแดงมากๆ รสชาติหมูแดงไม่หวานจนเกินไปกลิ่นเครื่องเทศก็ไม่ได้นำออกมาเยอะเกินเหมือนเปาหมูแดงทั่วไปค่อนข้างลงตัวมากครับ ไม่รอช้าหมดไปแล้วลูก หยิบหมูสับมาเลยหวังจะบิอีกลูก พลาดครับบิแทบไม่ออก555 เนื้อแน่นมากกว่าจะออกนี่แป้งแทบเละ มีไข่แดงใส่มาให้น่าจะครึ่งฟอง หมูสับนี่หมุเต็มๆเลยครับ ค่อนข้างหนักเจอลูกนี้ไปจุกแน่ครับ จะว่าไปไส้ขนมจีบก็น่าจะไส้เดียวกับหมูสับนะครับ แน่นพอกัน จัดได้เลยว่าดีครับ ก็เป็นอีกร้านที่ต้องตามไปเก็บอีก2ไส้ที่เหลือครับ ก็ถ้าผ่านไปยังไงก็ต้องแวะแน่ๆ